Mu dya kananka, 30 Mweshi wa 3
Nwi bapwandikiile kwikala na ngikashi ipatulwe ya kishila ayimweka’shi nwi balamate kwi Efile Mukulu.
Mu ino “Ngikashi ya kulamata kwi Efile Mukulu” mwi midimo yobe yooso ya mu kakongye bu kwenda mu bisangilo na mu bulungudi. Mwi dingi midimo yokitshi yabashabamono kwi bangi bu kwela nteko ya pa bupenka kwi Yehowa na kwilongyela. Muntu mwilambule kwi Yehowa ta mulombeene kumona ino midimo bu bushito bumutentekwe nya. Apusha nka bibapushiishe Nfumu Daavide pabayimbile’shi: “Efile Mukulu ande, naakyebe kukita akikulongamina dingi miiya yoobe i mwishimba dyande.” (Mis. 40:8) Nsaa yolambula muwa oobe kwi Yehowa na kubatshishibwa, we mu kipwano kya pa bupenka naaye. Nyi bwakinyi byoso byodi mulombeene kukita bwa Yehowa, twebikitshi bwa kusankisha ba kutande sunga ungi muntu nya. Mwikeelo oobe wiselele na bikitshino byobe bya bwina Efile abileesha byodi mushinkamishe’shi we na bya binyibinyi na okumiina kulonda miiya y’Efile Mukulu. Su bokitshi byabya, olombasha myanda itekibwe bwa kubatshishibwa. w16.03 2:10, 12, 15
Mu dya katano, 31 Mweshi wa 3
Kumpala kwa’shi lukumiino lufikye, tubaadi balamiibwe muushi mwa mwiiya, . . . mu kino kipaso nkibayikeeshe mwiiya bu mukunkushi eetu akwitufisha mpa na kwi Kidishitu.
Miiya ibaadi ayikalwila beena Isaleele ku lusandji na ku bipwilo bya madimi bya miilo ibaadi ibefunyishe. Pabaadi beena Isaleele abateemesha Efile Mukulu, baadi ebelela mwabi. Pabaabadi abamufutaala, abaadi abakyengye ngofu. (Miy. 28:1, 2, 15) Babaadi na lukalo lwa bukunkushi bupya bwa kangi kabingilo. Miiya ibaadi ayilumbuula beena Isaleele ku mwanda wi na muulo mu mpàngo ya Yehowa, kufika kwa Mesiya Yesu Kidishitu. Miiya ibaadi ayitentekyesha beena Isaleele’shi mbakutwe kupwidika. Ibaadi ayibakwasha dingi bwa kupusha’shi be na lukalo lwa nkuulo, kwamba’shi, mulambu upwidikye ubaadi na kya kushimisha milwisho yaabo yooso. (Gal. 3:19; Eb. 10:1-10) Na dingi, Miiya ibaadi ayikalwila kifuko kibaadi na kya kutuukila Mesiya na kukwasha beena Isaleele bwa kumutundula pakafiki. Eyendo, Miiya ibaadi bu mukunkushi bwa kapindji kapeela, sunga “ndami” etutwala kwi Kidishitu. w16.03 4:6, 7
Mu dya mpooso, 1 Mweshi wa 4
Ikalayi ‘bapasukye! Mulwiishi eenu, Diabulu, kwete kwinwifuunya, bu ntambwe akumbu, akimbi muntu adya kudya.
Mu kipungo kampanda, baadi mu kipwano kibuwa na Yehowa. Akupu, kyakya kipangwa kya mu kikudi kibabangile kwabila lulangwilo lwa bantu. Pamutwe wa kukatusha lwalwa lukalo lwibubi, baadi mwilunyingishe na kwilutamisha mpa’nka na mu kukita mulwisho. (Shak. 1:14, 15) Atwitaminaa kyakya kipangwa bu Satana, aye shibaadi “mushimatshiile mu binyibinyi.” Baadi mutombokyele Yehowa na kufika bu “nshee madimi.” (Yo. 8:44) Kubanga ku buntomboshi bwaye, Satana mmwileeshe bu mwishikwanyi mukata a Yehowa, na tamwikale mu kipwano na bantu nya. Myasu yabadi bape Satana ayileesha bu ntomboshi bwaye. Eshina Satana adileesha “Mwishikwanyi,” adipatuula shi kyakya kipangwa kibubi kya mu kikudi takikwete kukwatshisheena kumunana kw’Efile Mukulu nya; anka, mmwikushikwe na kwete kwikulwisha ngoshi. Akupu, Satana akumiina kumona nfudiilo ya matalwa a kumunana a Yehowa. w15 5/15 1:1, 2
kmb_Latn bem_Latn bem_Latn bem_Latn bem_Latn bem_Latn bem_Latn kon_Latn bem_Latn